**Hurts** je anglické synthpop duo, ktoré v roku 2009 založili Adam Anderson a Theo Hutchcraft. Ich prvé dva albumy, *Happiness* a *Exile,* sa umiestnili v prvej desiatke v Spojenom kráľovstve, Nemecku, Rakúsku, Švajčiarsku, Poľsku a Fínsku.

História
--------

### 2005-2008: Začiatky

Hurts na vystúpení Michalsky's StyleNite na Berlin Fashion Week, január 2010
Anderson (narodený 14. mája 1984 v Manchesteri) a Hutchcraft (narodený 30. augusta 1986 v Richmonde) sa stretli pred nočným klubom na 42nd Street v Manchestri v novembri 2005, keď sa ich priatelia začali biť.[chýba zdroj] Príliš opití, aby sa pripojili, začali diskutovať o hudbe; uvedomili si, že majú podobný vkus a rozhodli sa založiť kapelu. V marci 2006 založili svoju prvú kapelu Bureau, pozostávajúcu z piatich členov. Prvý koncert odohrali v máji na The Music Box v Manchestri a boli krátko podpísaní pod nezávislým labelom High Voltage Sounds. V novembri vydali svoj prvý dvojsingel „After Midnight"/„Dollhouse", ktorý sa stal singlom týždňa na Xfm. V roku 2007 sa Bureau rozpadli. Hutchcraft a Anderson založili kapelu Daggers. Podpísali sa pod label Fandango a v októbri vydali ďalší dvojsingel „Money"/„Magazine", ktorý bol nominovaný na Popjustice £20 Music Prize.

V priebehu roku 2008 Daggers začali spolupracovať s producentmi Biffom Stannardom a Richardom X, ale po septembrovom katastrofálnom vystúpení v Londýne, sa Theo a Adam vrátili do Manchestru, aby pouvažovali o budúcnosti kapely. Nahrali spolu baladu s názvom „Unspoken" a hneď si uvedomili, že to bol zvuk, ktorý chcú rozvíjať ako duo. Po informovaní zvyšku kapely išli na krátku prestávku do Verony v Taliansku, kde objavili hudobný žáner nazvaný „Disco Lento". Daggers sa rozpadli 30. januára 2009.

### 2009-2012: *Happiness*

Už ako Hurts, natočili amatérske hudobné video pre pieseň „Wonderful Life" s tanečníčkou, ktorá reagovala na inzerát umiestnený na pošte v Manchestri. 21. apríla 2009 ho nahrali na svoj YouTube kanál a video sa rýchlo stalo virálnym. Má viac ako 36 miliónov pozretí. V júli sa podpísali pod dcérsku spoločnosť Sony, RCA Records, ktorú prevádzkuje ich starý priateľ Biff Stannard.

Theo a Adam sa rozhodli, že nebudú robiť žiadne koncerty, kým nebudú mať dostatok piesní. Začali nahrávať dema na Myspace a 27. júla 2009 boli menovaní kapelou dňa podľa *The Guardian*. Vďaka mnohopočetným hraniam piesne „Wonderful Life" na BBC Radio 1, boli 9. decembra pozvaní do rádio šou Huwa Stephensa, kde vystúpili s piesňami „Illuminated" a „Silver Lining".

Vystúpenie v Miláne, 24. októbra 2010.
V roku 2010 sa v ankete Sound of 2010 umiestnili štvrtí, hneď za Ellie Goulding, Marinou and the Diamonds a Delphic. 7. januára mala premiéru skladba „Blood, Tears & Gold" v „Hottest Record in the World" Zanea Lowea a ďalšie hudobné video vydali o tri dni neskôr. Ich úplne prvý koncert ako Hurts sa uskutočnil 22. januára na Michalsky Stylenite v Berlíne, 22. februára bol nasledovaný koncertom v kostole sv. Filipa v Salforde. Nasledovali koncerty v Wiltons Music Hall v Londýne a v Berlíne a Kolíne nad Rýnom v Nemecku.

V marci bol „Wonderful Life" vydaný do rádií v rôznych európskych územiach; ako manažér Matt Vines vysvetlil *Music Weeku*, cieľom bolo začať súčasne v celej Európe a Ázii. Počas jari sa singel stal rádio hitom v Dánsku, na Cypre a v Rusku. 10. marca mal v šou Huwa Stephensa na BBC Radio 1 premiéru ich prvý UK singel „Bether Than Love". Pieseň dosiahla 50. miesto v UK Singles Chart.

Po úspechu v gréckom rádiu boli Hurts pozvaní vystúpiť 15. júna na udeľovaní MAD Video Music Awards v Aténach pred 11 000 ľuďmi. Taktiež v júni nahrala Kylie Minogue vokály do piesne „Devotion", ktorá sa mala objaviť na ich albume. Hurts nahrali vystúpenie s jej hitom „Confide In Me", pre webovú stránku novín *The Sun* a zaradili ju do setlistu ich koncertov. Kylie neskôr opätovala ich kompliment tým, že vystúpila s piesňou „Wonderful Life" v Radio 1's Live Lounge.

Cez leto Hurts vystupovali na niekoľkých hudobných festivaloch, napríklad na V Festivale a T in the Park v Spojenom kráľovstve, Pukkelpope v Belgicku a SWR3 New Pop Festivale v Nemecku. 6. augusta bola pieseň „Wonderful Life" vydaná v Nemecku a dosiahla na 2. priečku v German Singles Chart. 23. augusta bola vydaná v UK, kde dosiahla 21. miesto a tak sa stala ich prvým UK top 40 hitom. Album *Happiness* bol nahrávaný v Sunshine Dance Studios v Manchestri a v Pellerin v Göteborgu s producentom Jonasom Quantom, bol vydaný 6. septembra a umiestnil sa na 4. mieste v UK Albums Chart. V prvom týždni predaja sa predalo 25 000 kópií a to ho urobil najrýchlejšie predávaným debutovým albumom v roku 2010.

V októbri Hurts uskutočnili svoje prvé UK turné, ktoré prebehlo v Brightone, Leeds, Glasgowe, Manchesteri, Birminghame, Bristole a v Londýne. Ich tretí UK singel „Stay" bol vydaný v novembri a dosiahol 50. miesto v rebríčku. Medzitým, v Nemecku, sa „Wonderful Life" stal platinovým pre predaj prevyšujúci 500 000 kópií a boli ocenení cenou BAMBI za Best International Newcomer. Boli nominovaní aj na MTV Europe Music Awards v kategórií Best Push Artist. Hurts ukončili rok 2010 ako predskokani Scissor Sisters na ich UK turné v decembri a vydali vianočný singel *All I Want For Christmas Is New Year's Day* zadarmo na stiahnutie na iTunes.

Vo februári 2011 sa Happiness opätovne vyšplhal do UK Top 30 albums chart po ich druhom celoštátnom turné, niekoľkých televíznych vystúpeniach, vrátane vystúpenia v The Graham Norton Show a Hurts vyhrali ocenenie Best New Band na NME Awards, ktoré sa konalo 23. februára a kde tiež vystúpili s piesňou „Wonderful Life". Štvrtý singel z albumu, „Sunday", bol vydaný v UK 27. februára a dosiahol 57. priečku, zatiaľ čo druhý singel „Stay" dosiahol 3. priečku v Nemecku. V marci boli ocenení za Best International Newcomer na ECHO Awards v Nemecku. 9. mája bol v UK vydaný piaty singel „Illuminated" a do hitparády vstúpil na 159. mieste, hoci už v septembri 2010 dosiahol 68. miesto.

26. júna Theo a Adam vystúpili na John Peel stage na Glastonbury Festivale a ich kompletné vystúpenie bolo vysielané  na BBC Red Button. Čitatelia hudobného magazínu NME zvolili ich vystúpenie za najlepšie na festivale a dali ich tak pred headlinerov festivalu U2, Coldplay a Beyoncé. Hurts boli neskôr v tom istom časopise zvolení za Kapelu roka. V júni 2011 predstavili remix skladby „Lonely Lisa" francúzskeho speváka Mylènea Farmera.

7. októbra bol „Blood, Tears & Gold" vydaný ako tretí singel v Nemecku a vyšplhal sa na 39. miesto rebríčka. 31. októbra vydali Deluxe CD/DVD edíciu albumu *Happiness*. V Nemecku sa predalo 400 000 kópií a album sa tak stal dvojplatinovým. V Spojenom kráľovstve sa predalo 150 000 kópií a strávil rok na UK Top 200 albums chart.

V októbri 2011 Hurts uskutočnili svoje prvé európske turné. Vystúpili na Ukrajine, v Česku, Poľsku, Nemecku, Litve, Estónsku, Fínsku, Rusku, Bielorusku, Srbsku, Chorvátsku, Taliansku, Grécku, Rakúsku, Švajčiarsku, Macedónsku a UK. V rozhovoroch povedali, že po dokončení tour plánujú začať písať a nahrávať piesne pre ich druhý album, ale že to môže byť ťažšie ako pri ich prvom albume. 4. novembra 2011 Hurts hrali posledné vystúpenie ich Happiness Tour v Brixton Academy, kde sa k nim pri piesňach „Devotion" a „Confide in Me" pripojila aj Kylie Minogue. Hurts potvrdili viac festivalov na leto 2012. V roku 2012 hrali na Summerwell Festivale v Rumunsku (11. augusta), Open Air Zofingen vo Švajčiarsku (12. augusta) a Pildyk Friends Festivale v Litve (14. augusta).

### 2012-2015: *Exile*

Vystúpenie na Pori Jazz vo Fínsku v roku 2014.
V septembri 2012 Hurts potvrdili, že nahrávanie ich ďalšieho albumu je v plnom prúde s producentom Jonasom Quantom.. *Exile* bol k dispozícii 11. marca 2013. Video-teaser na iTunes obsahoval nový track z *Exilu* s názvom „The Road", ktorý bol 14. decembra 2012 vydaný na YouTube. Na jeseň 2013 bolo video nominované na UK Music Video Awards ako „Best Music Ad - TV or Online". 

Hlavný singel z albumu, „Miracle", mal premiéru na BBC Radio 1 4. januára 2013. Hudobné video réžírované Chrisom Turnerom bolo nahraté na YouTube 4. februára, ale krátko potom bolo natrvalo odstánené. Natočil sa druhý videoklip a 28. februára bol nahratý na YouTube. Singel dosiahol 23. miesto v Nemecku a 120. miesto v UK. Ako singel bol vydaný 11. marca 2013.

23. februára bolo potvrdené, že Elton John pomohol pri nahrávaní skladby „Help" pre ich nový album. *Exile* bol vydaný 8. marca 2013 a dosiahol 10. miesto v desiatich krajinách po celom svete, 3. miesto v Nemecku a 9. miesto v UK. 20. mája bola ako druhý singel vydaná pieseň „Blind", následne 21. júla bol vydaný tretí singel „Somebody to Die For". K vydaniu „Somebody to Die For", patrili cover verzie „Ohne Dich" od nemeckej kapely Selig. Kapela pokračovala v ich Exile Tour po celej Európe v októbri a novembri 2013 a marci 2014.

### 2015 – súčasnosť: *Surrender a Desire*

V máji 2015 Hurts vydali nový singel s názvom „Some Kind of Heaven". Bol produkovaný Jonasom Quantom. 15. júna oznámili prostredníctvom svojej Facebook stránky názov pripravovaného albumu. *Surrender* bol vydaný 9. októbra 2015.

6. októbra 2015 Hurts vydali hudobné video k piesni „Wish" réžírované Bryanom Adamsom.

V máji 2017 oznámili, že ich štvrtý štúdiový album bude vydaný 29. septembra.

Koncertné turné
---------------

* NME Radar Tour (2010)
* Happiness Tour (2010 – 2012)
* Exile Tour (2013 – 2015)
* Art on Ice Tour (2014)
* Surrender Tour (2016)
* Desire Tour (2017)

*Ako predskokani*

* The Night Work Tour – Scissor Sisters Tour (2010)

Diskografia
-----------

* *Happiness* (2010)
* *Exile* (2013)
* *Surrender* (2015)
* *Desire* (2017)

Referencie
----------

1. ↑   *Bureau* [online]. High Voltage Sounds, [cit. 2011-08-30]. Dostupné online.
2. ↑  O'BRIEN, Paul. *Bureau - After Midnight/Doll House (High Voltage Sounds)* [online]. 11 October 2006, [cit. 2011-08-30]. Dostupné online.
3. ↑   *Twenty Quid Music Prize: tonight!* [online]. 9 September 2008, [cit. 2011-08-30]. Dostupné online.
4. ↑   *Hurts* [online]. RCA Label Group (UK), [cit. 2011-08-30]. Dostupné online. Archivované 2011-10-14 z originálu.
5. ↑   *Goodbye* [online]. Myspace, 30 January 2009, [cit. 2011-08-30]. Dostupné online.
6. ↑  LAMUNU, Von Von. *Hurts Interview* [online]. 8 July 2010, [cit. 2011-08-30]. Dostupné online.
7. ↑   Hurts' locker offers emotional rescue. *The Independent* (London), 11 June 2010. Dostupné online [cit. 2011-08-30].
8. ↑
9. ↑
10. ↑  LESTER, Paul. New band of the day – No 593: Hurts. *Guardian* (London), 27 July 2009. Dostupné online [cit. 2011-08-30].
11. ↑   *Radio 1 Programmes - Huw Stephens, Hurts in session and the nations unite!* [online]. BBC, 10 December 2009, [cit. 2011-08-30]. Dostupné online.
12. ↑   BBC Sound of 2010: Hurts. *BBC News*, 5 January 2010. Dostupné online [cit. 2011-08-30].
13. ↑   *Hottest Record - Hurts - Blood Tears & Gold* [online]. BBC, [cit. 2011-08-30]. Dostupné online.
14. ↑   *Hurts live: HIGHLY AMAZING* [online]. 23 February 2010, [cit. 2011-08-30]. Dostupné online.
15. ↑   *Radio 1 Programmes - Huw Stephens, James Yuill and Hurts exclusives!* [online]. BBC, 15 March 2010, [cit. 2011-08-30]. Dostupné online.
16. ↑   Hurts spread the word. *The Sun* (London), 24 August 2010. Dostupné online [cit. 2011-08-30].
17. ↑   '*Happiness' fastest selling debut by a band in the UK this year!* [online]. Myspace, 13 September 2010, [cit. 2011-08-30]. Dostupné online.
18. ↑   *Hurts top NME poll to find this year's best Glastonbury performance* [online]. 2 July 2011, [cit. 2011-08-30]. Dostupné online.
19. ↑   *Hurts to play European tour in Autumn 2011* [online]. Ticketdetectives.co.uk, 8 June 2011, [cit. 2011-08-30]. Dostupné online.
20. ↑   *Hurts at Glastonbury: 'We need to get depressed before we can write new songs'* [online]. 26 June 2011, [cit. 2011-08-30]. Dostupné online.
21. ↑   *Kylie A Surprise Guest At Brixton Academy | Kylie Minogue* [online]. Kylie.com, 2011-11-07, [cit. 2013-05-25]. Dostupné online. Archivované 2011-11-17 z originálu.
22. ↑   *Photo by jonasquant* [online]. Instagram, [cit. 2012-12-04]. Dostupné online.
23. ↑   *UK Music Video Awards 2013 shortlists* [online]. 2013-10-02, [cit. 2013-10-02]. Dostupné online. Archivované 2013-10-04 z originálu.
24. ↑  Gordon Smart. Elton John to feature on Hurts track Showbiz Bizarre. *The Sun* (London), 2013-02-23. Dostupné online [cit. 2013-02-23].
25. ↑
26. ↑   *Hurts: Band Announce One-Off Intimate Headline Show At London's Scala* [online]. Inveterate, 3 June 2015, [cit. 2015-06-03]. Dostupné online. Archivované 2015-06-03 z originálu.
27. ↑  JOHNSON, Laura. *Hurts Announce New Album 'Desire' And Winter UK Shows* [online]. 26 May 2017. Dostupné online.
28. ↑   *Hurts, Everything Everything, Darwin Deez for NME Radar Tour 2010* [online]. NME, 2010-03-02, [cit. 2010-03-02]. Dostupné online.
29. ↑   *ART ON ICE 2014: Hurts ja Sotchin Olympialaisten tähdet muodostavat kaikkien aikojen mukaansatempaavimman kokoonpanon Tiedote* [online]. 2013-10-22, [cit. 2013-10-26]. Dostupné online. Archivované 2014-12-05 z originálu. (po fínsky)
30. ↑   *Scissor Sisters with special guests Hurts Newcastle* [online]. Metro Radio Arena, 2010-12-10, [cit. 2013-09-03]. Dostupné online. Archivované 2013-10-04 z originálu.

Externé odkazy
--------------

* informationhurts.com – oficiálna stránka